als_Latn dik_Latn sag_Latn
PD: Rama shemb pasurinë e qytetarëve, për t’i hapur rrugën biznesit të deputetit të tij
- 5310 Lexime
- (12:00 , 05/01/2015)
- 5 Komente
TIRANE – Partia Demokratike akuzon kryeministrin Rama se po shemb pasuritë e qytetarëve në Pogradec, për t’i hapur rrugën ndërtimit të fshatit turistik të deputetit dhe kryetarit të PS-së së Pogradecit. Deputeti Gjergji Papa denoncoi atë që e cilësoi si skemë korruptive dhe klienteliste me pronat e Hudenishtit.
“Shembja e pasurisë së 53 familjeve në Hudenisht, në kundërshtim me ligjin, pa procedurë, në shkelje të të drejtës themelore të pronës, bëhet për arsye klienteliste e korruptive të Edi Ramës. Shtëpitë, hotelet, dhe pasuritë e qytetarëve, po prishen për t’i hapur rrugë investimit, fshatit turistik të kryetarit të Partisë Socialiste për Pogradecin dhe deputetit të Edi Ramës, Ilir Xhakolli.”- deklaroi Papa.
“Kemi këtu vendimin për dhënien në përdorim të tokës që i jep të drejtën deputetit të Edi Ramës për të ndërtuar një ambient për aktivitet turistik me sipërfaqe 45 mijë metra katrorë. U prishet me dhunë prona e ligjshme qytetarëve, pa paraqitur asnjë shkresë zyrtare, për të pastruar terrenin për biznesin e qeveritarëve. Njeriu i Edi Ramës jo vetëm e do gjithë Hudenishtin për vete, por nuk do as konkurrencë. Ky rekord korruptiv, ku dëbohen qytetarët e vendit nga pronat e tyre të ligjshme, për të favorizuar biznesin e Kryeministrit dhe deputetit të tij, po ndodh sot ditën për diell në sytë e qytetarëve. Kjo është oligarkia në veprim, që merr përvetëson pasurinë publike, shkatërron pasurinë e qytetarëve, që nuk ndalet para asgjëje për interesat personale. Edi Rama refuzoi në mënyrë të përsëritur të dëgjonte zërin e banorëve të Hudenishtit, që kanë investuar mundin e djersën e jetës, refuzoi të dëgjonte padrejtësinë që po u bëhej”- tha Papa.
“Po ja ku del e vërteta. Nuk kemi të bëjmë thjesht me arrogancën e zakonshme, me armiqësinë që kryeministri tregon ndaj qytetarëve. Por kemi të bëjmë me biznesin e tij dhe të deputetit të tij. Ky korrupsion tronditës, nuk do të lejohet. Ne ftojmë qytetarët ta kundërshtojmë me çdo mjet. Partia Demokratike do të jetë në krah të tyre, dhe zotohet publikisht se do të mbrojë të drejtat e tyre deri në fund. E keqja do të ndalet. Askush nuk do të gëzojë frytet e zullumit më të pashembullt të Edi Ramës dhe klientelës së tij.”- deklaroi deputeti demokrat.
(BalkanWeb)
Komente ( 5 )
-
ai pallati i madh qe ushemb ne pograde ishet i ardites vajzes se saliut dhe figuronte me nje pronar te rreme. ai zotria qe gjoja e kishte ate pallatin s ka pasur lek te haj buk dhe jo ta ndertonte gjith ate pallat qe kushtonte miliona. sali sali po te djek miza per bythen tende jo per popullin
-
SI RAMA DHE SALIU NJESOJ JANE , NJEREZ QE MBROJNE INTERESAT ETYRE MBAJNE RRETH VETES, DHE KY DEPUTETI I PS TANI NENDREJTOR DOGANE NE TIRANE KA QENE ,ME PAK FJALE E KUPTONI VETE ,MJER O POPULL CFARE POHEQ!
-
ME MIRE MOS SHKRUAJ FARE SE VETEM U PRISH PUNE E NUK I MBRON OOO GERRRRRARDO
SI BRAVO, KU ESHTE SHTETI, ME MIRE MOS TE BEHEN ZGJEDHJE ATEHERE.
PO DO JESH NDONJE BUCE A ZAGAR KOMUNIST QE MOS U MBEFTE AS FARE E AS FIS
-
Ata banore te Hudenishtit, me sakte fshatari i Ridvan Bodes qe kish ndertuar pallatin 8 katesh mu buze liqenit te Pogradecit e kishte bere me mendjen e tija, pas asnje plan, pa menduar qe do kalonte rruga aty..
Ndersa deputeti i Edi Rames fshatin turistik NUK do e ndertoje buze liqenit 10 metra larg por ne largesi, me gropa septike, dhe do punesohen plot veta.. Cdo gje do behet me plan kombetar, qe te ruhet ekosistemi i liqenit, dhe jo me plane fshataresh dhe ish-doganjeresh te PD. Bravo INUK
-
Ah more gerrard te humbte ajo fara jote prej komunisti.edhe te ndodhte ne shpi tende qe ta kuptosh se cfar e keqe esht kjo ripjellja me te prishur shpite…legen ordiner.
-
als_Latn glg_Latn unk als_Latn als_Latn als_Latn als_Latn als_Latn bos_Latn als_Latn unk als_Latn unk als_Latn unk als_Latn als_Latn als_Latn unk als_Latn als_Latn unk als_Latn unk